|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |

**Gebed van Annchen Brunken, Südgeorgsfehn**

Mien Vader in ´n Himmel,

ik dank di, dat ik in ´t Gebed bi di kumen kann.   
Di düür ik allns vertellen. Ik kann so wesen, as ik bün.   
Bruuk kien Not hebben, dat mörgen dat ganze Dörp weet,  
wat ik mit di proot hebb.   
Du hest immer Tied för mi.   
Mien Vader in ´n Himmel.   
Denk ik an ´n Himmel, denk an mooi Weer,   
an to Ruh komen,   
an ´t Fehnkanal keiern.   
Mien Vader, du weest, wat ik nödig hebb,  
du kennst mi:  
Du büst mien Vader. Amen.